정조 24년 · 목
南部幼學尹勉縝上言以爲渠父幼學燮彦頃當乙卯之大慶宜蒙錫類之盛典而偶然落漏未蒙一視之恩年今八十五願蒙天恩敎以詳考草記吏曹○抱川幼學趙藼上言以爲渠父通德郞守寬卽故判中樞絅之曾孫也今年八十歲加資之典願蒙天恩敎以詳考草記吏曹○靈光金命哲上言以爲渠父振雲今年九十歲渠母今年八十三歲甲寅春以偕老得陞恩資而尙未陞嘉善願蒙加資之典敎以詳考草記吏曹○西部前同知洪復浩上言以爲凡人出繼者身經二品實職者例皆贈職三代而若其所后父生前已行嘉善以上實職則特許移贈於本生父之意曾有昔年新定之式渠被天恩昨年同中樞蒙點而所后父故承旨亮輔曾拜同知今無加贈之職則似當奉遵新例移贈於生父故郡守尙輔而前規皆上達待允下擧行冀蒙矜許敎以詳考草記吏曹○南原童蒙宋希賢上言以爲渠父磾得參丙辰別試乙科第二人經假注書下鄕榮掃當年四月病死以其未分館故未霑職名只以文科及第題主謹按大典通編吏典追贈條有曰新及第分館前身死者贈相當職云渠父以新平世族幸忝科第未蒙職名乞依大典贈職敎以依法典施行事分付該曹吏曹○抱川幼學金勉容上言以爲渠父幼學錫弼卽故左贊成克愊之八世孫也今年八十有四許令攸司考例陞資事冀蒙天恩敎以詳考草記吏曹○龍仁幼學金夢日上言以爲渠父通德郞磶年今八十二歲老職加資未滿年限固不敢生意而伏聞我殿下優老之典不拘年限之略有不足特加資級俾使臨年之人蹈舞聖澤者有一二近例乞蒙天恩以施別恩之典敎以詳考草記吏曹○木川幼學尹燧上言以爲渠父元柱年今八十歲矣乙卯偕老之陞資也幸承僉樞之寵錫顧今已滿八旬之壽似有加一級之典而渠居鄕曲專昧格例未登本道之錄啓更加一資事乞蒙天恩敎以如是望僉知則可謂朝官年八十卽爲草記吏曹○忠州幼學李聞德上言以爲渠父前僉知世延甲寅年間以偕老推恩秩加通政職除僉樞至于今年渠父年滿八十而居在鄕曲未蒙歲初應資之恩乞命該曹特加恩資敎以詳考草記吏曹○驪州幼學李熙春上言以爲渠父哲相今年洽滿八十渠母許氏今年八十一去甲寅春以偕老加資僉樞而偕老至今俱爲八十見漏於歲初營邑之報更未蒙陞資之典乞蒙天恩敎以詳考草記吏曹○北部幼學李宗海上言以爲渠十三代祖開國功臣商山君諡直憲臣敏道本隴西人也以元朝翰林來歸我東方佑我太祖大王開國之業勳烈克著官至門下侍郞帶礪申盟旂常銘勳昭載國乘當國都初奠之時別爲賜居于西郊使之築室于城山與靑海伯賜居東郊之例同享其恩也厥後子孫零替流離或賣或失莫保其賜牌田土所餘者只有數間祠宇十餘間屋子數頃位田矣逮至庚子年間渠兄宗憲以宗孫遠地謫居家無主管尤爲耗敗屋子位田盡爲他人之物而其後渠兄宥歸身死東西止泊祠板靡安故今雖欲還退舊址改修祠屋而勢將末由特使還退俾有妥靈之所事乞蒙天恩敎以果如所訴豈成說卿其詳考文蹟推給戶曹○南部幼學朴來久上言以爲先祖判承樞府事贈諡忠愍公淳以太祖大王龍潛時受知之臣參錄於開國勳而仕於太祖大王朝其時太祖大王駐蹕於咸興府前後問安使皆不得生還又當遣使太祖大王問可使者人皆畏避應命無人先祖淳慨然挺身自請進詣行朝以子母馬事以爲諷諫感悟天衷躬奉旋蹕之旨發行未還行朝諸臣交爭請殺行到永興竟未免被死太祖大王因是感悼卽爲南還太宗大王嘉其回天之功特命贈職旌閭優賜田民使祭不遷至六世孫悛壬辰倭亂全家陷沒先祖淳神主及錄券賜案同時竝失而賜牌田民因爲永失不遷之祀從此廢絶肅宗大王朝丙辰年因諸孫上言特許立宗使八代孫贈參判浩遠主其祀事浩遠家甚貧窮享先儀節無階成樣當初太宗大王朝賜給田畓二百結奴婢八十口而田畓則在仁川紫鷰島兵燹見失之後屬入於牧場復爲軍門所屬肅宗大王朝己未諸子孫又爲上言以請其代給入公之田畓以爲奉祀之資則自上特下別判付曰朴淳諷諫回天之誠求諸古人亦所罕有不可無褒美之擧空閑田畓特爲優給俾無廢祀之患列聖朝追恤忠功之典出尋常萬萬而及其結數定奪之際自下只以十結劃給十結之田畓散在各處渠家本以無勢不能一一收拾至奉祀孫來歸因爲永失芬苾遽廢伏願追列聖朝表忠之典以受賜十結勿使永失敎以付之道臣決處戶曹○積城幼學崔國煥上言以爲渠父今年爲九十六歲渠母爲八十九歲渠父庚戌除僉樞甲寅除同樞因蒙追榮之典亦蒙賜米之恩至于五年矣忽於昨年無端見拔於賜米之案乞命攸司渠之父母如前賜米敎以詳考草記戶曹○忠州幼學許澓上言以爲渠之先祖積籍産還給一款前後聖敎截嚴而該曹擧行尙此持難屢次呈狀一味退却昨冬則從近出給云矣竟亦延拖籍産之於削官其律更重旣復其官而不還其籍揆以法理亦甚冤抑伏乞申命有司渠祖籍産一一還給敎以屢煩下敎該曹事豈成說乎斯速出給戶曹○西部幼學李和鼎上言以爲渠有二子而次子宜默則以亡父遺命侍養於渠季父昌逵俾爲主祀矣不意上年九月族人李彝鼎忽地來言以渠次子宜默爲其繼養之意上言啓下云云惟彼彝鼎於渠爲寸外疏族又非宗孫而無所重之可籍則其可以橫奪有所主祭之子乎初無一言半辭相及而暗生奸計誣辭登聞究厥所爲甚於盜斜伏乞先治李彝鼎罔上之罪其立後啓下文蹟特許勿施敎以付之門長從公論報禮曹○京居學生李秉秀妻鄭氏上言以爲渠以崇善君澂五代孫婦累代奉祀而媤父及家夫早歿與媤母相依爲命矣媤三寸叔欲爲奪宗之計詬辱渠媤母向渠無數毆打又至作變於家廟渠夫神主擲于庭中片片破碎遭此罔極之變不得不呼籲乞命攸司區處渠家事敎以嚴飭門長査報後誠如所訴則當該犯者嚴治禮曹○北部學生安根妻金氏上言以爲渠只有獨子光晉而家夫生時已爲出繼於宗家渠夫妻則仍無嗣續而家夫昨年不幸身死家夫之同姓四寸弟幼學榘有二子伏乞以榘之第二子光直定爲家夫之後嗣敎以依所訴許施禮曹○南部幼學申在仁上言以爲昨年園幸時渠以渠子喜兼繼後罷養事上言該曹回啓令門長具由呈單門長申韺呈單以爲在仁四世奉祀長子作故次子出繼餘未成長見無嗣孫的實云則該曹竟歸置之之科大宗與否寸數遠近姑勿論渠旣無嗣孫則不顧父母之絶祀暇恤同堂之繼後古令天下萬無是理況彼捨當來之至親此係所重之大宗乎縱有該曹硬定倫紀而許給無路乞令該曹考覈前後文案喜兼繼後卽爲罷養敎以付之門長從公論報禮曹○華城府通政金聖翊上言以爲渠以鰥夫居生龍仁居幼學金禧周雖爲十餘寸而同宗諸族莫有近於此適有十五歲兒子元義可合取養故躬往懇乞則禧周多般稱托終不快諾渠是宗派則禧周之終是違拒者不成事理伏乞以元義定爲繼子敎以依所訴許施禮曹○開城府故學生林崑妻玄氏上言以爲渠家翁同姓六寸兄巚以屢代奉祀之人嫡妾俱無子而身死以渠第三子吉祖欲爲繼後而巚夫妻俱歿受者無人不得循例呈狀伏乞令該曹吉祖特爲立後於巚敎以依所訴許施禮曹○牙山幼學申簡上言以爲渠父思贊曾於先朝戊子九月謁聖庭試時猥忝魁科唱榜入侍時以科作未能奏對之致至奉削科充軍之命尋蒙天恩軍額之充雖得除宥科第之拔迄猶未復此雖由於渠父之不能誦對自速恩譴而伊時事狀亦有陳暴者渠父觀光上京時素患冷積觸涼闖發及其入場呈券之後以冷飯療飢又欲降積强飮燒酒積氣益上酒力反肆方在昏迷之際甲榜唱名扶曳入對病情之外又添惶怯俯詢之下不能誦奏竟至於勘以重律情實的然如斯而已伏乞特蒙天恩敎以其時事狀稔知之其後問于知其事之筵臣者亦屢矣令該曹更問大臣草記稟處禮曹○木川故學生黃仁炅妻李召史上言以爲渠夫卽故參議樟第二子出系於故學生橲渠夫早死無子養家舅姑亦俱歿欲以渠之六寸仁騫第二子基文爲後百端哀乞而基文之母與兄堅執不許乞蒙天恩敎以依所訴許施禮曹○咸昌幼學孫誼顯上言以爲渠以累代主祀之人年迫六旬嫡妾俱無子以同姓十六寸兄故學生復顯第二子晉慶欲爲繼後復顯夫妻俱無不得循例禮斜伏乞令該曹晉慶特爲立後敎以依所訴許施禮曹○春川幼學柳明湜上言以爲渠父嘉義景興今年九十有五而尙未蒙實職追榮之典渠卽判尹元顯十一代孫贈吏曹判書文原君伏龍七代孫禮曹判書文陽君希霖從六代孫也落居遐土顧無顯職無由擬實職之望伏乞特垂追榮之典敎以此等之類前此飭敎何如則其所見漏極甚可矜詳考草記兵曹○南部訓鍊都監卜馬軍車成泰上言以爲渠父折衝壽敬世居楊根舡業資生而庚辰溫幸時渠祖及渠父應役舡艙洪水大漲龍舟橫流而諸船一時赴難渠祖與父投入危境渠祖則重傷之餘因爲客死渠父舡旣敗沒生涯無路流離遠外年前賞典獨未蒙恩伏乞特令攸司依他加資敎以年前何以見漏乎令備如問于右相○魚物廛市民吳守彬等上言以爲渠廛卽國初設立之六矣廛分役亦爲立廛之亞次而曾自京兆渠廛視若追創之廛拔去六矣廛之後魚價之漸貴饌路之極艱世所共知而尙未蒙區別之澤渠等虛帶廛名資生無路伏乞特命還付六矣之舊業以爲如前資生敎以付之有司堂上從公論決處○南部喪人李弘淵上言以爲以渠之曾祖廷說所坐罪名事昨年五月籲冤於注纊之下特蒙恩批有令備局取考前輩議語詩句論理草記之命備局以回啓事詢於渠家而渠曾祖死後渠祖毁滅於三年之內渠父以三歲幼兒家無主張多少文蹟盡入於閪失中其時本道道臣兵使狀啓及本縣數百多士訟冤呈狀故南原府使李廷亮之祭文昭昭傳在於渠家而無路仰徹伏乞俯燭覆盆之痛俾蒙昭雪之澤敎以何乃不卽回啓乎有司堂上○繕工監石灰匠張漢興等上言以爲近者牟利奸細之類暗作灰契移奪渠等陵寢進排之役甚至於亂賣石灰自以爲買得於渠等僞造文券其中果有灰匠一人之名文券眞假到今不必索言準價還退則自可無是非之紛紜伏乞特令從文券本價還退敎以從公決處有司堂上○煙草廛布民李弼贊等上言以爲一自通共以後惟彼無徭役睹兒之輩市上百物中間操執目今物無低價者豈有他哉市業日就蕭條之中以平市署每朔所納朔米言之六矣首廛之朔米不過七八兩而渠廛之朔米每朔爲二十五兩五錢二分通計一年合爲三百六兩二錢四分今當支勅所用匣草竭力擧行而到今各廛中凋殘未有甚於渠廛也且五分役屢百年隨行之廛一朝捲歸非獨生涯之落莫而自不無戀戀之心尙此未易者良有以也伏乞通共事克復舊制更霑生成之澤敎以從長決給有司堂上○北部故別司饔尹興三女尹召史上言以爲渠父年十九辛未入屬於掖庭奉行別司饔之役溫泉幸行時特令隨駕十餘年奉役矣渠父坐謫而死西郊祖墳爲人偸埋不得已入葬於衆塜間渠勢窮力殘無以起訟掘移祖山塋域盡作他人之所據乞令該府嚴査掘移其逼近偸埋敎以依所訴決給漢城府○西部閑良康聖老上言以爲渠祖信興以司謁司鑰之任四十年奉役渠父福禧以元子宮陪吏之役乙卯年冊封時陞差東宮殿別監二十餘年隨行當痘患平復時以待令別監又蒙書題承傳壬申九月以護産廳待令別監又蒙司鑰承傳庚辰溫泉幸行時特令陪從渠父與祖以微末賤蹤服事三朝屢蒙承傳而不幸作故終未蒙恩渠以遺腹所生零丁孤苦墜失先緖去年園所幸行時以此呼籲得蒙招問來歷事命下於司謁廳其時卽爲待令於闕下而至今未蒙處分伏乞特垂均施之恩典敎以當該司謁推考後政院嚴飭○西部童蒙朴龍春上言以爲渠父宗赫曾以三內禁軍辛亥年三內禁軍罷散前仕十五年以上禁軍移屬壯勇衛矣有從自願出送各營門之敎渠父還屬禁軍其餘李興大屬於訓局敎鍊官車大輸屬於御廳敎鍊官兩人有罪除汰矣其後下敎內此等人與他有異還屬禁軍通計前仕故李興大車大輸還屬禁軍自窠渠父久當次矣去年七月公罪汰去尙未復屬渠之祖母年過八十方在飢死之境伏乞依他人例特爲仍存通計前仕敎以所訴果然則還屬旅前仕通計禁別○龍山坊新村里衆民安大福等上言以爲渠等卽露梁津北岸居生之民也以板裝舡捉魚資生而酷被葦魚所漁夫等之橫侵失業衰殘目今餘存者不過六十餘戶而幾至澳散之境蓋司饔院所屬葦魚所在於金浦薪谷及高陽杏州而最初設箭時以畿沿之五邑設置漁夫而劃給復戶使渠輩捉納葦魚直自進上者全爲御供之尊重而粵自丙子今至四十餘年所謂漁夫等空食復戶元不捉魚年年魚所時渠等之板裝舡四隻威脅執捉每舡貰舡價一百七十五兩渠輩以復戶所利收合出給後自立夏以至五十日每舡葦魚一千二百五十級使之捉納則其數的當於進上定式之數渠等盡力進排之後則私自販魚之生涯因此節晩更無餘望渠等之受出元價極爲殘薄太不足於數多舡人等五十日糧費何能延及於生理乎又以永魚舡人再昨年呼籲時捄弊封餘永魚換以葦魚代封使渠等捉納者至於數千級板裝舡移被其害況且漁夫等以進上之役替給渠等則當爲散歸作農而不此之爲每當魚箭時唱率無賴之輩稱以進上與封餘本村之販魚板裝舡及各江漁舡之在於薪谷杏州之近沿而捉魚生涯者每舡所奪之葦魚多至數十級少不下八九級甚至於傍近綃網舡之捉魚者亦爲奪取誅求侵虐不有餘地百弊千瘼層生於漁夫之毒手近年以來渠等之孤村殘落漸至空虛者良以此也且以復戶言之漁夫輩私自賣買視若已物無所忌憚者尤極無嚴又以進上與封餘觀之渠等之替當擧行已多年所則漁夫爲稱者實無關於捉魚而只作弊於舡路自今年爲始葦魚所漁夫之名永爲革罷五邑分定大同復戶條移屬於渠等所謂復戶已爲賣買則無端推出似有稱冤渠等以準價還退後使渠等差定進上之役如漁夫作貢之例一依本院節目如前進排則進封之物自爲豐足魚舡之弊從玆永祛伏乞特命該院亟賜變通敎以從長決處後草記廚院○司饔院啓言江民安大福等上言批旨內從長決處後草記事命下矣招致江民與五邑漁夫細問渠輩情願則江民等所告內以爲四百餘結復戶自朝家劃給於五邑漁夫一百六十二戶五千級葦魚進上與其外封餘雜費使之策應則當初磨鍊不啻幾倍優厚而至於捉魚之需五邑漁戶各出一百七十五兩錢勒授渠等替當捉魚之役漁戶輩坐食許多結復而況且折受復戶任自賣買有乖劃給之法意當此捄弊之時雖空物退去無辭可冤然而捉魚一款旣係渠等之任役賣食之復戶依他例給準價還退一如漁夫作契之例則在漁戶少無所失在江民實爲專業云而漁戶等所告內以爲捉魚價各以一百七十五兩錢爲定者初非勒給於江民渠自願受而今忽稱冤則其心之專在於奪復戶作貢的然可知江民輩設有不願亦當有從他捉魚之路傳世復戶萬無見奪之意云矣大抵江民之稱冤不過受廉價替當捉魚之役而察其事情則未必是江民之主張也京中饒戶蓋欲合力而圖此復戶永作漁契此在公家別無損益之可言而無論某貢契京作貢一事如非萬不獲已決難容易開路且此五邑一百六十二戶之漁夫一朝失業其勢必至於繹騷至於復戶賣買之弊雖極可痛比如驛民之潛賣位卜但當禁斷賣買無價還退而已豈可因此奪其驛土而移給他人乎請上言內辭緣置之自本院更加申飭於五邑漁夫及板裝舡人處依前擧行允之○中部閑良金在萬上言以爲渠父泰煥以顯隆園守僕仰役山陵三年關服後竟未霑恩仍爲身死渠母年今六十八貧病相仍伏乞使渠獲霑恩數以養垂死餘喘敎以給米斗內司○吏曹啓言觀此龍仁幼學李普相華城幼學李茂松廣州幼學李膺祿等上言則普相祖幼學壽宗年今八十三歲茂松父如奭年今八十二歲膺祿父幼學一鎭父年今八十三歲竝願蒙加資之典云士庶年八十以上除一階事載在法典請竝郞階帖成給允之又啓言觀此天安幼學金墡上言則其父允晉年今八十五歲因年前上言伏蒙陞一階之恩而幾滿士庶人受資之年願蒙加資之典云年前旣蒙除一階之恩則今此呼籲極涉猥越且未準年限請置之允之○禮曹啓言觀此光州幼學李志文等上言則以爲先正臣文正公許穆道學文章實是國家之蓍龜士林之山斗而羅州新村卽其生長之鄕也昔在肅廟庚午道內章甫太學諸儒陳章蒙允創建院宇祭以俎豆逮至甲辰道臣以三十五年前所賜之額謂以疊設肆然撤去其時朝令只禁新設之祠非撤已賜之額且八路幾百州疊懸之額若皆撤去則渠等雖極痛心亦當無辭他院所不行之事何獨行之於本院自是之後享祀守護之方一倂廢輟士林之缺望當如何哉伏乞特許眉泉書院舊額還揭云書院之疊設疊額朝禁昭在飭敎屢勤而是院之當初撤額亦因朝令而擧行則到今近百年之後舊額還揭恐難輕議請上言置之允之